**Házassági vagyonjog**   
a házastársi közös vagyon és különvagyon  
a házastársi közös vagyon megosztása

az élettársi kapcsolat és vagyonjogi hatásai

Vázlat

**A házastársak vagyoni viszonyainak rendezése**

* A Polgári Törvénykönyvről szóló 2013. évi V. törvény (Ptk.) hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény (Ptké.) 27.§ – a házassági vagyonjogi igényekre az életközösség megszűnésekor hatályos jogszabályi rendelkezések alkalmazása
* A szerződéssel való rendezés elsődlegessége [Ptk. 4:34.§ (1) bekezdése]
* A házassági vagyonjogi szerződés tartalma [Ptk. 4:63.§ (1)-(2) bekezdése]

- a házastársi vagyonközösség helyett alkalmazni kívánt vagyonjogi rendszer meghatározása,

- a vagyon meghatározott részei tekintetében különböző vagyonjogi rendszerek kikötésének lehetősége,

- a törvényes vagy a választott vagyonjogi rendszerek szabályaitól való eltérés a törvény tiltó rendelkezése hiányában.

Annak sincs jogi akadálya, hogy a felek az életközösség fennállása alatt az addig megszerzett vagyontárgyaik jogi sorsát rendezzék; a szerződéskötésig megszerzett vagyontárgyaikban eltérő tulajdoni hányadaikat állapítsák meg, vagy a Ptk. közös vagyoni vélelmétől eltérve, a vagyontárgyak alvagyoni jellege alapján a tulajdonjogról rendelkezzenek (Kúria Pfv.II.20.017/2021/6.).

A házassági vagyonjogi szerződésben foglalt állapotrögzítés és a szerződéses rendelkezés elhatárolásának szempontjai (Kúria Pfv.II.21.423/2019/9.).

* Közszerzeményi rendszer [Ptk. 4:69.§-4:71.§]
* Vagyonelkülönítési rendszer [Ptk. 4:72.§-4:73.§]

Mintaszabályok!

A házassági vagyonjogi szerződés megkötésének feltételei, alakja, nyilvántartása, harmadik személyek védelme [Ptk. 4:64.§-4:67.§]

Házassági és élettársi vagyonjogi szerződések országos nyilvántartása [Az egyes közjegyzői nemperes eljárásokról szóló 2008. évi XLV. törvény 36/H.-K.§- a bejegyzés iránti kérelmet a vagyonjogi szerződést megkötő felek személyesen és közösen nyújthatják be (36/I.§ (2) bekezdés)]

A házastársi közös vagyon megosztása szerződéssel [Ptk. 4:57.§ (2) bekezdés]

A házastársak közötti egyes szerződések [Ptk. 4:41.§]

**A törvényes vagyonjogi rendszer (házastársi vagyonközösség)**

Házassági vagyonjogi szerződés eltérő rendelkezése hiányában → házastársi vagyonközösség [Ptk. 4:37.§]

* + Reálszerzés elvén alapuló osztatlan egyenlő arányú közös tulajdon
  + Házastársi vagyonközösség mint el nem évülő tulajdonszerzési jogcím
  + Ptk. 5:37.§ – ha az ingatlantulajdonos a tulajdonjogot ingatlan-nyilvántartáson kívül szerezte, igényt tarthat arra, hogy tulajdonjogát az ingatlan-nyilvántartásba bejegyezzék [1959. évi Ptk. 116.§ (1) bekezdés] – önállóan is érvényesíthető igény
  + Aktív és passzív vagyontárgyak (vagyoni elemek)

**A házastárs különvagyona [Ptk.4:38.§]**

a) A házastársi vagyonközösség létrejöttekor meglévő vagyontárgy

* Jogcím keletkezésének időpontja
* Különvagyoni adósság közös vagyonból történő teljesítése a másik házastárs javára tulajdonjogot nem keletkeztet (EBH.1999.24.I.), a közös vagyon megosztása során megtérítési igényként érvényesíthető az időközbeni értékváltozás figyelembevételével (Kúria Pfv.II.20.935/2021/5.)

b) A házastársi vagyonközösség fennállása alatt a házastárs által örökölt vagy részére ajándékozott vagyontárgy és részére nyújtott ingyenes juttatás

* Öröklési szerződés eltérő megítélése
* PK 281. számú állásfoglalás további alkalmazása
* Ingyenes juttatás esetén a támogatás alanyának, céljának és mértékének vizsgálata alapján dönthető el, hogy mi volt a jogalkotó (az ingyenesen juttató) szándéka (Kúria Pfv.II.21.044/2005/4. szám – az állami gondoskodásban részesülő, állami nevelt fiatalok részére nyújtott otthonteremtési támogatás kapcsán)

c) A házastársat mint a szellemi tulajdon létrehozóját megillető vagyoni jog, kivéve a vagyonközösség fennállása alatt esedékes díjat (lásd pl. a szerzői jogról szóló 1999. évi LXXVI. törvény)

d) A személyét ért sérelemért kapott juttatás (pl. sérelemdíj)

e) A személyes használatra szolgáló szokásos mértékű vagyontárgy

**Az egyes alvagyonok haszna és az egyes alvagyonok értékén szerzett vagyon elhatárolása [Ptk. 4:38.§ (1) bekezdés f) pont és (2) bekezdés]**

**BH1998.432.** Polgári jogi értelemben haszon a dolognak az az időszakos vagy rendszeres hozadéka, amely a dologból rendeltetéséhez képest ered, illetve a dolog hasznosításának eredménye, továbbá az ingatlanból vagy egyéb ingó dologból származó termék, termény, szaporulat, egyéb jövedelem (pl. bérleti, haszonbérleti díj).

Az adott vagyontárgy értékén szerzett vagyonnak minősül:

* + az eredeti vagyontárgy értékesítéséből származó pénzen szerzett új vagyontárgy
  + a vagyontárgy forgalmi értékének a felek tevékenységétől független (ún. konjunkturális) értékemelkedése
  + A társasági részesedésnek az az értékemelkedése, amely a vagyoni hozzájárulás hasznosításából ered, de időszakosnak vagy rendszeresnek nem tekinthető, mert egyrészt egyszeri jellegű, másrészt magának a gazdasági társaságbeli tagsági jogviszonynak a megszűnését feltételezi
  + Árfolyamnyereség – a részvény értékén szerzett vagyon

Haszonnak minősül:

* + Kft.-üzletrész alapján fizetett osztalék (BH2006.213.)
  + Kamatozó részvény kamata

**A különvagyon terhei és tartozásai** (Ptk. 4:39.§)

* az adósság keletkezésének ideje,
* melyik vagyontárgyat terheli, illetve közös vagy különvagyon körébe tartozó tevékenységgel kapcsolatosan jött-e létre,
* melyik alvagyonra került felhasználásra.

Jelentősége a házastársak egymás közötti belső jogviszonyában a megtérítési igények érvényesítése körében van.

**A közös vagyonhoz tartozás vélelme** (Ptk. 4:40.§)

A különvagyon bizonyításának nehézségei (pl. Kúria Pfv.II.20.313/2018/8.).

Önmagában az a körülmény, hogy a házastársak alacsonyabb kimutatott jövedelmükhöz képest nagyobb értéket hoztak létre, a különvagyon felhasználását egyik fél oldalán sem bizonyítja (Pfv.II.21.378/2000/6.).

**A vagyonjogi rendelkezések időbeli hatálya** (Ptk. 4:35.§)

A házasságkötést megelőző élettársi kapcsolat és a házastársi vagyonközösség vagyoni szempontból fennálló egysége

Életközösség megszakadása – életközösség megszűnése

Az életközösség fennállása időtartamának megállapítása

* Pp. 459.§ (2) bekezdés
* Pp. 463.§ (1) és (2) bekezdés

**Rendelkezés a közös vagyonnal**

* A házastárs saját tulajdoni hányadával sem rendelkezhet a másik házastárs hozzájárulása nélkül (Ptk. 4:45.§).
* A vagyonközösség megszűnésétől a közös vagyon megosztásáig terjedő időben a másik házastárs hozzájárulása nélküli rendelkezés esetei (Ptk. 4:47.§).
* A vagyonközösség fennállása alatt és annak megszűnésétől a közös vagyon megosztásáig terjedő időben a közös lakásra és a társasági vagyoni hozzájárulásra vonatkozó külön szabályok (Ptk. 4:48.§).

**A korlátozott rendelkezési jog megsértésének következményei (Ptk. 4:50.§)**

Külső jogviszonyban

* A szerződésből eredő kötelezettségért a házastárs nem felel
* A hozzájárulása nélkül kötött szerződés vele szemben hatálytalan, ha a szerző fél rosszhiszemű volt vagy rá nézve a szerződésből ingyenes előny származott

A fedezetelvonás miatti hatálytalanság szabályai (Ptk. 6:120.§)

A fedezetelvonó szerződés a pénzben kifejezhető követelés fedezetét, kielégítési alapját vonja el. Fedezetelvonó szerződésről akkor lehet szó, ha a házastársi közös vagyont megosztó ítélet az alperest értékkiegyenlítés megfizetésére kötelezi (Kúria Pfv.II.20.632/2020/7., Pfv.II.20.324/2021/7.)

Belső jogviszonyban

* Szerződésen kívül okozott kárért való felelősség szabályai (Ptk. 6:519.§)
* Kimentés: a szerződés megfelelt a másik házastárs érdekének és feltehető akaratának, különösen ha a közös vagyont károsodástól óvta meg
* Speciális kártérítési jellegű házassági vagyonjogi igény, amely önállóan is érvényesíthető (Kúria Pfv.II.20.374/2020/7.)

**A házastársi közös vagyon megosztása**

A házassági életközösség megszűnésével a vagyonközösség megszűnik [Ptk. 4:53.§ c) pont] → a vagyonközösség megszűnése esetén bármelyik házastárs igényelheti a közös vagyon megosztását [Ptk. 4:57.§ (1) bekezdés].Ha a házasság a házastárs halálával szűnt meg, ez a jog az örököst is megilleti.

Elsődleges a közös vagyon szerződéssel történő megosztása [Ptk. 4:57.§ (2) bekezdés].

A közös vagyon megosztására irányuló szerződés hiányában, vagy ha az valamennyi igényre nem terjed ki, a házastársi közös vagyon megosztását és a rendezetlenül maradt igények elbírálását a bíróságtól lehet kérni [Ptk. 4:57.§ (3) bekezdés].

**Ingatlan jelentős és tartós értéknövekedését eredményező ráfordítás elszámolása** [Ptk. 4:59.§ (4) bekezdés → tulajdoni hányadok számítására Ptk. 5:68.§].

Műszaki (bekerülési) költség – forgalmi érték

**A közös vagyoni hányad értéke és kiadása** [Ptk. 4:60.§ (1) bekezdés]

Főszabály: a vagyonközösség megszűnésekor fennállt állapot és érték

De! a közös vagyon megosztásáig terjedő időben bekövetkezett értékváltozást figyelembe kell venni,

kivéve, ha az az egyik házastárs magatartásának az eredménye.

A megtérítési igények elszámolására a vagyoni hányad értékének megállapítására vonatkozó szabályok alkalmazása [Ptk. 4:59.§ (1) bekezdés utolsó fordulata – időközbeni értékváltozás figyelembevétele]

**A vagyonközösséghez tartozó közös tulajdoni tárgyak megosztásánál a közös tulajdon megszüntetésére vonatkozó szabályok alkalmazása** [Ptk. 4:60.§ (2) bekezdés → Ptk. 5:84.§].

**1/2017. (IX. 11.) PK vélemény az ingatlan közös tulajdona megszüntetésének egyes kérdéseiről**

A közös tulajdon megszüntetése során a társasházzá alakítás a megszüntetésnek az árverési értékesítést megelőző módja (2. pont).

--------

Amennyiben a fél az ingatlan tekintetében eltérő tulajdoni hányad megállapítása mellett a közös tulajdon megszüntetését is kéri, úgy a közös tulajdon megszüntetéséig csak abban az esetben szükséges a bíróság által megállapított tulajdoni hányad ingatlan-nyilvántartásba történő bejegyzéséről való rendelkezés, ha a fél ezt kifejezetten kéri.

**Gazdasági társaságban nem részes házastársnak gazdasági társaságban vagyoni hányad juttatása [Ptk. 4:61.§ (3) bekezdés].**

* A fél kérelmére
* Ha részesedése a házastársi közös vagyonból a közös vagyoni hányad kiadására vonatkozó szabályok és a 4:61.§ (1) bekezdésében foglaltak figyelembevételével más módon nem adható ki

**A vagyontárgyat terhelő tartozás viselése** **[Ptk. 4:61.§ (4) bekezdés]**

* A vagyontárgyat terhelő tartozást a házastársak egymás közötti viszonyában az a házastárs viseli, aki a megosztást követően a vagyontárgy tulajdonosa lett,
* a tartozás megosztása a jogosulttal szemben a tartozásátvállalás szabályai szerint hatályos.
* Szerződés vagy bírósági ítélet a házastársak belső jogviszonyára irányadó megállapító rendelkezést tartalmazhat abban a körben, hogy egyes konkrétan meghatározott követelések harmadik személyekkel szembeni érvényesítésére, vagy tartozások harmadik személynek történő teljesítésére mindkét házastárs egymás között egyenlő, vagy egymástól eltérő arányban (vagy kizárólag az egyik házastárs) jogosult vagy köteles.

A megállapítás jelentősége:

az utólagos vita tárgyát már csak az eltérő érvényesítésből vagy eltérő teljesítésből eredő elszámolás képezheti.

Pp. 322.§ (1) bekezdés – bíróságnál, közjegyzőnél, más hatóságnál, közigazgatási szervnél vagy valamely szervezetnél (pl. pénzintézet) lévő irat, adat beszerzése iránt a bíróság akkor intézkedik, ha kiadását a fél közvetlenül nem kérheti

**Lízingelt vagyontárgy elszámolása**

(BH2003.156.)

A házassági életközösség fennállása alatt kötött szerződés alapján lízingelt gép – az életközösség megszűnéséig kifizetett lízingdíjak arányában – akkor is a közös vagyonhoz tartozik, ha az ún. maradványértéket már a különélés idején kizárólag az egyik házastárs fizeti ki.

**Egyéni vállalkozó**

A házassági életközösség fennállása alatt létesített egyéni vállalkozás vagyona és a házastársi közös vagyon viszonya (Kúria Pfv.II.20.669/2014/9.)

DE!

Az egyéni cég eltérő megítélése a vállalkozásról és az egyéni cégről szóló 2009. évi CXV. törvény 20.§ (1)-(2) bekezdése alapján (Kúria Pfv.II.22.292/2011/12.).

**Életbiztosítás esetén visszavásárlási összeg elszámolása**

* a szerződő és egyben kedvezményezett házastárs tulajdonába kerülő tételként elszámolható, ha csak saját döntése eredményeként szűnhet meg kedvezményezettkéni megjelölése és szerződőként maga rendelkezik a szerződéssel (Kúria Pfv.II.22.042/2006/14.)
* DE! ha a házasféltől független bizonytalan jövőbeni esemény bekövetkezésétől függ, hogy az esedékességkor jogosult-e kedvezményezettként a biztosítási összeg felvételére, akkor a visszavásárlási összeget követelésként kell rendezni annak megállapításával, hogy azok érvényesítésére a felek egymás között egyenlő arányban jogosultak (Kúria Pfv. II.20.578/2020/21.).

**Eljárásjogi kérdések**

**Ptk. 4:58.§ A házastársi vagyonközösségből eredő igényeket egységesen kell rendezni.**

A házastársi közös vagyon megosztása nem azonos a házastársi közös vagyonba tartozó egy vagy több, a felperes által kiválasztott vagyontárgyon fennálló közös tulajdon megszüntetésével.

**Kereseti kérelem** [Ptk. 170.§ (2) bekezdés a) pont]

A bíróság a felek házastársi közös vagyonát a felperes által kért módon ossza meg

**Érvényesíteni kívánt jog** [Ptk. 170.§ (2) bekezdés b) pont]

A közös vagyon megosztásához való jog [Ptk. 4:57.§ (1) bekezdés]

**Ténybeli alap** [Pp. 170.§ (2) bekezdés c) pont]

Annak a vagyontömegnek a feltüntetése, amelynek megosztását a bíróságtól kéri (az egyes alvagyonba milyen vagyontárgyak tartoznak, azoknak mi az állaga, értéke, kinek a birtokában vannak)

VAGYONMÉRLEG

Kivételesen fogadható el, ha a keresetlevél egy (vagy néhány) vagyoni elem megosztására irányuló igényt tartalmaz. Ennek esetei:

- a házastársi közös vagyonba kizárólag ez az egy (vagy néhány) vagyoni elem tartozik,

- a megosztani kívánt egy (vagy néhány) vagyoni elemen kívül a többi vagyont a felek megosztották,

- a megosztani kívánt egy (vagy néhány) vagyoni elemen kívüli több vagyontárgyon fennálló közös tulajdont meghatározott indokok miatt nem kívánják megszüntetni (pl. fenn kívánják tartani a közös tulajdont, vagy alkalmatlan időpont az ingatlanon fennálló közös tulajdon megszüntetésére)

**De!** Erre a keresetlevélben utalni kell.

Egyébként vagyonmérleg hiányában a bíróság a keresetlevelet a Pp. 176.§ (2) bekezdés e) pontja alapján – eredménytelen hiánypótlást követően – visszautasítja.

**1/2017. (IX. 11.) PK vélemény az ingatlan közös tulajdona megszüntetésének egyes kérdéseiről**

* A keresetlevél befogadásának nem feltétele a hiteles tulajdoni lap másolat (szemle) csatolása, ha a felperes nem hiteles elektronikus formátumú tulajdoni lapot csatol (9. pont) – DE! az ítélethozatal előtt a bíróságnak ellenőriznie kell az aktuális tulajdoni állapotot (Pp. 112.§ – a bíróság nem kérheti a féltől olyan adat igazolását, amelyet – egyebek mellett – jogszabállyal rendszeresített közhiteles nyilvántartásnak tartalmaznia kell)
* Tulajdonostársak és egyéb ingatlan-nyilvántartási érdekeltek perben állásának kérdése (10. és 11. pont)

Ha a perindításnak a keresetlevélből megállapítható célja a belső jogviszony rendezése és a bíróság döntése nem terjed ki a többi tulajdonostársra, nem szükséges valamennyi tulajdonostárs perben állása

– „jogközösségen belüli jogközösség felszámolása”

– a jogvita a közös tulajdon tárgyának egy fizikailag elkülönített, illetve különálló részéhez kapcsolódik

* Teljesítőképesség igazolásának kérdése (13. pont)

Az igényérvényesítés anyagi jogi feltétele, a keresetlevélnek nem kelléke.

**Joghatóság**

**-** uniós norma

- két- vagy többoldalú egyezmény, ezek hiányában

- a nemzetközi magánjogról szóló 2017. évi XXVIII. törvény (Nmjtv.)

Az Nmjtv. 89.§ a) pontja értelmében kizárt a magyar bíróság joghatósága olyan eljárásban, amelynek tárgya külföldön fekvő ingatlanon fennálló dologi jog vagy ilyen ingatlan bérlete, haszonbérlete, ezért

vagyonmérlegben külföldi ingatlan nem lehet!

BDT2019.4057.

Egyéb vagyontárgyak (ingók, társasági részesedések) esetében kizárt joghatóság akkor van, ha az eljárás tárgya a külföldi közhiteles nyilvántartásba való bejegyzés (Nmjtv. 89.§ f) pont) – ebben a körben elképzelhető megengedőbb gyakorlat is.

**Ellenkérelem/Viszontkereset**

**1/2022. (V. 30.) PK vélemény a házastársi közös vagyon megosztásának egyes kérdéseiről**

**Ellenkérelemmel érvényesíthető:**

* További közös vagyonhoz tartozó vagyonelem megosztása
* Közös vagyonból az alperest illető hányad kiadása
* A közös vagyon és a különvagyonok vegyüléséből eredő megtérítési igény rendezése
* A vagyontárgyak és tartozások felek közötti szétosztása vagy elszámolása
* A felperes birtokában lévő különvagyon kiadására irányuló igény

**Viszontkeresettel érvényesíthető:**

* Olyan tulajdoni igények, amelyeknek a jogi hatásai a felek belső jogviszonyán túlmutatnak, mert például közhiteles nyilvántartásban rögzített tulajdoni viszonyok megváltozásával járnak (az alperes a külön-, illetve a közös vagyon vegyülésére alapítottan tulajdonjogának, illetve többlet-tulajdoni hányadának ingatlan-nyilvántartási bejegyzését kéri, vagy arra hivatkozik, hogy a felek közös tulajdonaként nyilvántartott ingatlan az ő különvagyona és ennek a közhiteles nyilvántartásban való feltüntetését kéri)
* A házastársak gazdasági kapcsolatának felszámolásán túlmutató vagyoni igények
* A házastársi közös vagyont megosztó szerződés teljesítésére, érvénytelenségének megállapítására irányuló igények

Sem az ellenkérelemmel, sem a viszontkeresettel való igényérvényesítés nem eredményez hatásköri változást [Pp. 204.§ (2) bekezdés].

Az ellenkérelemmel perbe vitt vagyoni elemek megosztása után illetékfizetési kötelezettség keletkezik. Az emelkedett pertárgyérték miatt keletkezett le nem rótt illetékről a bíróság az eljárást befejező határozatban dönt (Pp.101.§.).

A házastársi közös vagyon megosztása iránti viszontkereset esetén a pertárgyértéket nem az alperes által beállított, a felperes által nem érvényesített vagyoni elemek, hanem a perbe vitt közös vagyon egészének értéke alapján kell számolni.

* Méltányosság [Ptk. 4:4.§]
* A fél személyes meghallgatása [Pp. 230.§ (1) bekezdés]
* Költségek felszámítása [Pp. 81.§]
* Perfeljegyzés [Inytv. 64.§ (1) bekezdés d) pont] és törlése [Inytv. 65.§]

**Élettársak definíciója**

1959. évi Ptk. 685/A.§  
Ptk. 6:514.§

Az élettársi kapcsolat kötelem (formátlan kötelem – szerződés)

Ptké. 50.§ (1) bekezdése alapján a Ptk. hatálybalépésekor már fennállott élettársi kapcsolatokra az 1959. évi Ptk. szabályait kell alkalmazni.

Élettársi Nyilatkozatok Nyilvántartása (az egyes közjegyzői nemperes eljárásokról szóló 2008. évi XLV. törvény 36/E.§) – bizonyítás megkönnyítése céljából)

**Az élettársi kapcsolat fogalmi elemei (**két személy, házasságkötés hiánya, másik életközösség hiánya, egyenesági rokonság, testvéri kapcsolat hiánya mellett)

* Közös háztartás
* Érzelmi közösség
* Gazdasági közösség

- a felek közös célok érdekében való (legalább hallgatólagos) együttműködése,

- az általuk szerzett jövedelem közös célra (közös vagyon megszerzésére) történő felhasználása (Kúria Pfv.II.21.744/2004.).

A gazdasági közösséget nem alapozza meg pl.:

- A mindennapokban megvalósuló kölcsönös támogatás, segítség (Kúria Pfv.II.20.640/2001.)

- Önmagában a gyermekvállalás (BH2017.338.)

- Az egyik fél saját vagyona felhasználása eredményeként létrejött vagyongyarapodás, a döntésben való részvétel és támogatás, az azzal kapcsolatos ügyintézés (Pfv.II.20.357/2021/4.)

**DE!**

A Ptk. 6:516.§ (1) bekezdése szerint az élettársak az együttélés alatt önálló vagyonszerzők ↔ gazdasági közösség szigorú értelmezése

**Az élettársi kapcsolat vagyonjogi jellemzői az 1959. évi Ptk. 578/G.§-a alapján**

* El nem évülő, a szerzéssel keletkező tulajdoni igény
* Ingatlan esetén ingatlan-nyilvántartáson kívüli tulajdonszerzés
* Három alvagyon: egyik és másik élettárs saját vagyona és az élettársak közös vagyona (saját vagyon → a házastársak különvagyona)
* Vélelem az élettársi kapcsolat megszűnésekor meglévő, a kapcsolat alatt keletkezett vagyonszaporulat közös vagyoni jellege mellett

DE! A törvényes vélelem megdönthető annak kétséget kizáró bizonyításával is, hogy a vagyonszaporulathoz tartozó egyes vagyontárgyak megszerzése nem közös céljuk érdekében a közös tulajdonszerzés szándékával rendelkezésre bocsátott pénzeszközök, hanem teljes mértékben elkülönítetten kezelt, illetve olyan jövedelmek vagy egyes pénzeszközök felhasználásával történt, amelyek vonatkozásában a felek szándéka felismerhetően nem terjed ki arra, hogy azt a közös vagyon részévé tegyék

* Közös tulajdon aránya – a szerzésben való közreműködés aránya [életközösség egészére egységesen Kúria Pfv.II.21.864/2012/4.]

Szerzési arány megállapítása (közbenső ítélet, részítélet ebben a kérdésben nem hozható!)

* az élettársak elért jövedelme
* egyéb adatok mérlegelése [pl. felélt saját vagyon (Kúria Pfv.II.21.557/2017/10.), hálapénz, borravaló (Kúria Pfv.II.22.350/2016/9.]
* a háztartásban végzett munka és a gyermeknevelés figyelembevétele a szerzési arány megállapításánál

Bizonyítási segédszabály (nem vélelem!) alkalmazásával azonos mértékű szerzés

**Élettársi közös vagyon megosztása:**

* Közbenső ítélettel az élettársi kapcsolat fennállásának és időtartamának megállapítása (szükség esetén)
* Szerzési arány megállapítása
* Közös vagyon körének meghatározása → az élettárs jutója → megosztás

**Az élettársak vagyoni viszonyai a Ptk.-ban**

A szerződéses rendezés elsődlegessége [Ptk. 6:515.§]

Szerződés hiányában törvényes vagyonjogi rendszer [Ptk. 6:516.§] – a Ptk. Javaslat szerint a közszerzeményi rendszerhez hasonló rendszer körvonalai

Jellemzői:

* az élettársak az együttélés alatt önálló vagyonszerzők
* nem keletkezik közös vagyon, két alvagyon van: az egyik és a másik élettárs saját vagyona (nem kizárt a polgári jogi közös tulajdon, de az élettárs önálló vagyonába az adott ingatlan tulajdoni hányada tartozik, amelyet az élettársi kapcsolat megszűnésekor vagyonszaporulatnak kell tekinteni)
* az élettársak rendelkezési joga harmadik személyek felé önálló
* egymás tartozásaiért nem felelnek, önálló tartozásuk nem minősül közös adósságnak
* az életközösség megszűnésekor a vagyonszaporulat megosztása kérhető, amely nem tulajdoni, hanem elévülő kötelmi igény

**A megosztás módja:**

* mindkét élettárs esetén a vagyonszaporulat meghatározása (két vagyonmérleg)

az életközösség megszűnésekor meglévő vagyonból

- tartozások

- az a vagyon, amely a Ptk. 4:38.§ (1) bekezdés a)-f) pontjai szerint a házastársak esetén különvagyonnak minősül

a két vagyonszaporulat összesítése, majd a szerzési arányoknak megfelelő megosztása.

**Szerzési arány**

* az 1959. évi Ptk. szerint azzal, hogy a másik házastárs vállalkozásában (ellenérték nélkül) végzett munka is a szerzésben való közreműködésnek minősül, **DE!**
* nem lehet egyenlőnek tekinteni a szerzésben való közreműködés arányát, ha az bármelyik élettársra méltánytalan vagyoni hátrányt jelentene.

**A részesedés kiadása**

* elsősorban természetben, amely történhet az ingatlan tulajdonjogának (tulajdoni hányadának) a másik fél részére való juttatásával is.
* a Ptk. 6:516.§ (4) bekezdése értelmében a törvény eltérő rendelkezése hiányában a vagyonszaporulat élettársak közötti megosztására a közszerzeményi rendszer rendelkezéseit kell alkalmazni [Ptk. 4:71.§ (1) bekezdés], amely visszautal a törvényes vagyonjogi rendszerre [Ptk. 4:59.§].

**Forrásanyagok, felhasznált irodalom:**

Dr. Csűri Éva – A társasági részesedések a házassági vagyonjogban (HVG 2006.)

Dr. Csűri Éva – Az élettársi kapcsolat vázlat I. – A házassági vagyonjog 2020.

Nyírőné dr. Kiss Ildikó – Az élettársi vagyonszaporulat és megosztása – aktuális jogalkalmazási kérdések (előterjesztés- belső anyag)

Nyírőné dr. Kiss Ildikó – A házastársi közös vagyon egységes megosztásának eljárásjogi kérdései (belső anyag)